
Sfântul mare mucenic Efrem cel nou, Grecia - grabnic ajutător şi mare făcător de 
minuni (1384 - 1426) (3 ianuarie şi 5 mai): 

[Preotul, după ce îşi pune epitrahilul şi felonul, deschide dvera şi dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începâtoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 

[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinților noştri, Doamne Iisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

TE 


Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul, glasul 1: Ca un soare ai strălucit în Biserica lui Hristos, nevoindu-te în 
viaţă sihăstrească şi prin răbdare ai primit cununa muceniciei, Sfinte cuvioase 
părinte Efrem. Pentru aceasta ai făcut ca dumnezeiescul har să se reverse neîncetat 
peste cei ce cu evlavie strigă: Slavă Celui ce ţi-a dat ţie putere! Slavă Celui ce te-a 
arătat făcător de minuni! Slavă Celui ce dăruieşte prin tine tămăduiri! (de două 
Ori). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. al Născătoarei-Invierii, același glas 


Gavriil, zicând ţie, Fecioară: „Bucură-te!”, împreună cu glasul S-a întrupat Stă- 
pânul tuturor, întru tine, chivotul cel sfânt, precum a zis dreptul David. Ară- 
tatu-te-ai mai desfătată decât cerurile, ceea ce ai purtat pe Făcătorul tău. Slavă 
Celui ce S-a sălășluit întru tine! Slavă Celui ce S-a născut din tine! Slavă Celui ce 
ne-a mântuit pe noi prin nașterea ta! 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Acatistul Sfantului Efrem cel nou - Arhidiacon Vlad Rosu: 
https://www.youtube.com/watch?v=hb1FOMI5whg 


Condacele şi icoasele 


Condacul 1 

Ca o stea nou arătată ne-ai răsărit, prin arătarea cinstitelor tale moaşte, părinte, şi 
tuturor străluceşti cu razele minunilor. Deci, împlineşte totdeauna cererile celor 
care se apropie de tine cu credinţă, cuvioase, şi strigă ţie: Bucură-te, Sfinte Efrem, 
părinte fericite! 


Icosul 1 

Ca un înger trimis din cer, ne-ai arătat nouă harul dumnezeiescului Duh, prin care 
veseleşti pe toţi credincioşii, mare mucenice Efrem. Pentru aceasta, fericindu-te, 
strigăm ţie unele ca acestea: 

Bucură-te, cel ce odinioară lupta cea bună ai purtat; 

Bucură-te, cel ce de curând ni te-ai arătat; 

Bucură-te, cel ce ne dăruieşti nouă veselie; 

Bucură-te, cel ce ne pricinuieşti cerească bucurie; 
Bucură-te, stea nouă a Bisericii lui Hristos Dumnezeu; 
Bucură-te, sabie cu două tăişuri împotriva năvălirii celui rău; 
Bucură-te, cel ce, întru nevoinţă, în chip cuvios te-ai purtat; 
Bucură-te, cel ce, prin pătimiri după lege, te-ai încununat; 
Bucură-te, întărire nouă a credinţei; 

Bucură-te, rană şi surpare a necredinţei; 

Bucură-te, cel prin care se întăresc cei evlavioşi; 
Bucură-te, cel prin care se căiesc cei necredincioşi; 
Bucură-te, Sfinte Efrem, părinte fericite! 


Condacul 2 

Viaţa ta cuvioasă şi sfântul tău sfârşit au fost neştiute de oameni, dar prin minunata 
descoperire a sfintelor tale moaşte, întru tot fericite Efrem, te-ai făcut cunoscut pâ- 
nă la marginile pământului, îndemnându-i pe toţi să cânte lui Dumnezeu: Aliluia! 


Icosul 2 

Dobândind noi în chip minunat cunoaşterea vieţii tale întru Domnul, prin arătarea 
sfintelor tale moaşte, laudă aducem lui Dumnezeu, celui ce te-a slăvit pe tine, feri- 
cite Efrem, prin mulțime mare de minuni, prin care veseleşti pe cei ce strigă ţie: 
Bucură-te, al lui Hristos dumnezeiesc slujitor; 

Bucură-te, al luminii nematerialnice văzător; 

Bucură-te, următor sârguincios al nevoinţei pustniceşti; 

Bucură-te, fierbinte doritor al luptelor muceniceşti; 

Bucură-te, vas prea curat, ce ai primit dumnezeiască insuflare; 

Bucură-te, floare ce răspândești tainică înmiresmare; 

Bucură-te, înţelept care ai lepădat deşertăciunea lumească; 

Bucură-te, cel ce în chip tainic te-ai înălţat la viaţa cerească; 

Bucură-te, cel ce mulțime de înviforări ai potolit; 

Bucură-te, cel ce dorul minţii spre cer l-ai suit; 

Bucură-te, cel ce dragostea de Hristos ai sporit-o; 

Bucură-te, cel ce înşelăciunea diavolească ai nimicit-o; 

Bucură-te, Sfinte Efrem, părinte fericite! 


Condacul 3 

Prin sfintele tale arătări, ai descoperit celor ce te-au văzut, o, cuvioase Efrem, mu- 
cenice al Domnului, slava pe care ai dobândit-o de la Dumnezeu, iar prin minuni 
umpli de nădejde pe cei ce cu credinţă strigă lui Hristos: Aliluia? 

Icosul 3 

Ai strălucit odinioară pe Muntele celor neprihăniți, arătându-te plăcut lui Hristos 
prin cuvioasă vieţuire, iar acum, Sfinte Efrem, sfinţeşti cu sfintele tale moaşte mă- 
năstirea ta, care cu veselie tresaltă şi strigă ţie: 

Bucură-te, candelă a liniştirii; 

Bucură-te, glas al mulţumiri; 

Bucură-te, cel ce veseleşti cugetul ortodocșilor; 

Bucură-te, cel ce ruşinezi îndrăzneala necredincioșilor; 

Bucură-te, cel ce ţi-ai înroșit în sânge haina sufletească; 

Bucură-te, cel ce ţi-ai pecetluit viaţa prin nevoință mucenicească; 

Bucură-te, cel ce ai îndurat chinuri de la păgâni; 

Bucură-te, părtaş al veşnicelor cununi; 

Bucură-te, ocrotire a mănăstirii tale celei vestite; 

Bucură-te, comoară a Luminii celei întreite; 

Bucură-te, luminător prin nevoinţe sihăstreşti; 

Bucură-te, arzător al răutăţii diavoleşti; 

Bucură-te, Sfinte Efrem, părinte fericite! 


Condacul 4 

Risipind tulburarea şi aducând bucurie, te-ai arătat cinstitei egumene şi i-ai desco- 
perit în chip limpede că sfintele oseminte pe care le aflase erau ale tale. Iar ea 
umplându-se de dumnezeiască insuflare, pentru arătarea ta, cânta lui Dumnezeu: 
Aliluia! 


Icosul 4 

Egumena, căreia 1 te-ai arătat, întru tot fericite, ţi-a auzit glasul şi te-a văzut, înţe- 
lepte, când îi vorbeai; iar tu ţi-ai descoperit numele şi sfântul tău sfârşit, pentru ca- 
re îţi cântăm unele ca acestea: 

Bucură-te, mucenic între cuvioşii părinţi; 

Bucură-te, cel mult slăvit între sfinţi; 

Bucură-te, cel ce ai vieţuit asemenea îngerilor; 

Bucură-te, cel ce ai adunat rod nemuritor; 

Bucură-te, cunună de aur pentru sfânta ta mănăstire; 

Bucură-te, pom înflorit aducător de duhovnicească rodire; 

Bucură-te, cel ce ai pătimit pentru dragostea Mântuitorului; 

Bucură-te, cel ce ai sfărâmat puterea ispititorului; 

Bucură-te, cel ce pe Muntele neprihăniţilor te-ai nevoit; 

Bucură-te, cel ce cu strălucirea lui Hristos te-ai îmbogățit; 

Bucură-te, cel ce curăţeşti întinăciunea sufletelor; 

Bucură-te, cel ce veseleşti mulțimea credincioşilor; 

Bucură-te, Sfinte Efrem, părinte fericite! 


Condacul 5 

Prin uimitoare minuni şi prin mulţimea arătărilor tale, descoperi tuturor, în vis ori 
aievea, slava pe care ai dobândit-o de la Dumnezeu, sfinte pentru care minunân- 
du-ne de strălucirea ta, cântăm: Aliluia! 


Icosul 5 

Racla cu sfintele tale moaşte revarsă tămăduiri, bucurie şi sănătate celor care vin să 
se închine în sfântă mănăstirea ta şi-ţi cer stăruitor ajutorul, Sfinte Efrem. De 
aceea, bucurându-ne de darurile tale, strigăm către tine cu credinţă: 

Bucură-te, izvor al tămăduirilor; 

Bucură-te, vindecător al bolilor; 

Bucură-te, cel ce te arăţi aievea şi în vis; 

Bucură-te, în felurite primejdii păzitor neînvins; 

Bucură-te, cel ce tainic sfinţeşti pe cei ce te cheamă; 

Bucură-te, cel ce alungi pe demoni fără teamă; 

Bucură-te, cel ce în chip minunat veseleşti pe cei ce te privesc; 

Bucură-te, cel ce multora te-ai arătat în chip monahicesc; 

Bucură-te, cel ce tămăduiești boli de nevindecat; 

Bucură-te, cel ce umpli de bucurie pe cei ce ţi s-au rugat; 

Bucură-te, al cortului ceresc locuitor; 

Bucură-te, al nostru cald sprijinitor; 

Bucură-te, Sfinte Efrem, părinte fericite! 


Condacul 6 

Cei ce au dobândit binefacerile tale s-au făcut propovăduitori ai multelor tale mi- 
nuni, prin care ai într-aripat sufletele credincioşilor. Pentru aceasta, mulțimile 
aleargă la cinstitul tău locaş şi dobândesc har din belşug prin sfintele tale moaşte, 
cântând lui Dumnezeu: Aliluia! 


Icosul 6 

Strălucind ca o făclie, te-ai arătat ca un glăsuitor ceresc, pe Muntele Neprihăniților. 
Neştiut fiind de către pământeni, te-ai făcut cunoscut acum Bisericii lui Hristos, 
prin descoperire minunată, făcându-i pe toți să cânte ţie: 

Bucură-te, stâlp al ostenelilor pustnicești,; 

Bucură-te, viţă a legilor dumnezeieşti; 

Bucură-te, luceafăr nou arătat al Mântuitorului; 

Bucură-te, pavăză nou arătată a Bisericii Domnului; 

Bucură-te, pildă sfântă a virtuţilor câştigate întru cuvioşie; 

Bucură-te, stâncă tare a pătimirilor încununate cu mucenicie; 
Bucură-te, cel ce după lege, tiranilor te-ai împotrivit; 
Bucură-te, cel ce te-ai mutat către Domnul în chip prea mărit; 
Bucură-te, al strălucirii lui Hristos veșnic văzător; 

Bucură-te, al bunătăţii Lui pururea lăudător; 

Bucură-te, cel ce arăţi vitejia sufletului; 

Bucură-te, cel ce nimiceşti tăria vrăjmaşului; 

Bucură-te, Sfinte Efrem, părinte fericite! 


Condacul 7 

În sânurile pământului ai rămas ascuns vreme de mulţi ani, purtătorule de Dumne- 
zeu, iar de curând te-ai arătat, prin bunăvoința Domnului, ca o comoară sfântă, pă- 
rinte Efrem, îmbogăţindu-i cu harul tău pe cei ce strigă lui Hristos: Aliluia! 


Icosul 7 

Te-ai arătat ca un nou soare Bisericii lui Hristos, luminându-o cu dumnezeieştile 
raze ale minunilor, iar pe cei care cer fierbinte mijlocirea ta îi izbăveşti din noaptea 
întunecatelor patimi. Pentru aceea, şi noi, cuvioase, strigăm pururea: 

Bucură-te, pildă de curată rugăciune; 

Bucură-te, dezlegător al lipsei de înţelepciune; 

Bucură-te, tămăduire a bolnavilor, dăruită de Dumnezeu; 

Bucură-te, izbăvire a celor ce pătimesc din greu; 

Bucură-te, purtător de Duh Sfânt, următor al sfinților; 

Bucură-te, pătimitor înţelept al Împăratului tuturor; 

Bucură-te, cel ce ai unit nevoinţa cu lupta mucenicească; 

Bucură-te, cel ce străluceşti în slava cerească; 

Bucură-te, cel ce întunericul patimilor îl risipeşti; 

Bucură-te, cel ce bunătăţile răsplătirii le vădeşti; 

Bucură-te, cel ce ai smerit păgâneasca mândrie; 

Bucură-te, cel ce ai pătimit cu vitejie; 

Bucură-te, Sfinte Efrem, părinte fericite! 


Condacul 8 

Harul pe care-l dăruieşti, fericite Efrem, tuturor celor ce te cheamă în ajutor, se 
revarsă asupra lor în chip prea minunat. Pentru aceasta, vestea minunilor tale s-a 
răspândit în toată Atica, iar noi, care alergăm cu grăbire la sfintele tale moaşte, Îi 
strigăm lui Dumnezeu: Aliluia! 


Icosul 8 

Cu totul fiind luminat de strălucirile dumnezeieşti, nu te îndepărtezi de sfânta ta 
mănăstire, arătându-te în felurite chipuri, în Duh, celor cu inima curată şi dăruind 
har neîmpuţinat celor ce cu dragoste cântă ţie: 

Bucură-te, laudă a călugăriei; 

Bucură-te, stâlp al Ortodoxiei; 

Bucură-te, comoară a luminii de nespus; 

Bucură-te, sălaş al înţelepciunii celei de sus; 

Bucură-te, mireasmă cerească a harului credinţei; 

Bucură-te, mir de mult preţ al ostenelilor nevoinţei; 

Bucură-te, jertfă sfințită prin pătimire din mâna păgânilor; 

Bucură-te, înfrângere deplină a îndrăznelii barbarilor; 

Bucură-te, viaţă aleasă de cuvios; 

Bucură-te, purtare fără prihană întru Hristos; 

Bucură-te, stea pe Muntele celor neprihăniţi; 

Bucură-te, pildă de curăţie celor necăsătoriți; 

Bucură-te, Sfinte Efrem, părinte fericite! 


Condacul 9 

Tu dezlegi legăturile celor paralitici, îi tămăduieşti pe cei îndrăciți şi faci să înce- 
teze mulţimea bolilor fără de leac. Pentru aceasta, credincioși din toată lumea se 
sârguiesc spre mănăstirea ta, părinte, lăudându-te pe tine şi cântând lui Dumnezeu: 
Aliluia! 


Icosul 9 

Când tânăra cea evlavioasă te-a văzut strălucind în slava cerească şi a auzit dum- 
nezeieştile tale cuvinte, a mărturisit tuturor grija pe care o porți mănăstirii tale, în- 
țelepte, şi tuturor celor ce strigă ţie acestea: 

Bucură-te, lauda nouă a cuvioșşilor; 

Bucură-te, purtător al strălucirii mucenicilor; 

Bucură-te, cel ce mănăstirea ta pururea o păzești; 

Bucură-te, cel ce cu Sfinţii Îngeri dimpreună locuieşti. 

Bucură-te, cel ce pe cei grav bolnavi i-ai vindecat; 

Bucură-te, cel ce pe paralitic l-ai ridicat în chip minunat; 

Bucură-te, cel ce durerea de cap ai potolit-o; 

Bucură-te, cel ce boala diabetului ai contenit-o; 

Bucură-te, vas al dumnezeieştilor comori; 

Bucură-te, diademă de cinste pentru cei nevoitori; 

Bucură-te, frumuseţe a ostenitorilor; 

Bucură-te, icoană şi strălucire a călugărilor; 

Bucură-te, Sfinte Efrem, părinte fericite! 

Condacul 10 

Cuvioasele monahii te-au văzut în dumnezeiască vedenie ori în vis, venind în loca- 
şul tău, sfinte, şi umplându-se ele de o mare bucurie, te-au ales drept ocrotitor, pen- 
tru care strigă către Dumnezeu: Aliluia! 


Icosul 10 

Adunând în sufletul tău mirul ceresc, dăruieşti mângâiere inimilor celor credin- 
CIoşi, iar din racla cu sfintele tale moaşte răspândeşti minunată mireasmă tuturor 
celor ce îţi cântă cu evlavie: 

Bucură-te, vas al harismelor cerești; 

Bucură-te, ocrotitor al turmei tale duhovnicești; 

Bucură-te, grădină înmiresmată a curatei vieţuiri; 

Bucură-te, chiparos înalt al sfintei nepătimiri; 

Bucură-te, cel ce pe vrăjmaşul nevăzut l-ai biruit; 

Bucură-te, cel ce, prin chinurile tale, pe Hristos L-ai slăvit,; 

Bucură-te, cel ce mulţi ani sub ţărână neştiut ai stat; 

Bucură-te, cel ce, prin minune dumnezeiască, din pământ te-ai arătat; 

Bucură-te, cel ce curăţeşti întinăciunea pricinuită de păcate; 

Bucură-te, cel ce alungi bolile şi duhurile necurate; 

Bucură-te, cel ce pururea ne dăruieşti tămăduire; 

Bucură-te, cel ce ne ocroteşti fără contenire; 

Bucură-te, Sfinte Efrem, părinte fericite! 


Condacul 11 

Mulţimile credincioşilor de pretutindeni L-au lăudat pe Mântuitorul când au fost 
aflate sfintele tale moaşte, că acestea, nestricate de curgerea atâtor ani, s-au tăinuit 
în pământ. Pe acestea cinstindu-le, Sfinte Efrem, strigăm lui Dumnezeu: Aliluia! 


Icosul 11 

Prin mijlocirea ta către Mântuitorul Hristos, păzeşte mănăstirea ta de toată nevoia, 
dăruindu-i binefacerile binecuvântării tale, părinte Efrem, că, iată, aleargă la harul 
tău, pururea strigând: 

Bucură-te, zidul nostru nesurpat,; 

Bucură-te, al credincioşilor turn nestrămutat; 

Bucură-te, ocrotitor de nădejde al sfintelor mănăstiri; 

Bucură-te, păzitor al fiilor tăi de orice asupriri; 

Bucură-te, sprijin nebiruit al monahiilor evlavioase; 

Bucură-te, tainică slavă a pustnicelor cuvioase; 

Bucură-te, cel ce împlineşti cererile credincioşilor; 

Bucură-te, cel ce primeşti rugămințile creştinilor; 

Bucură-te, cel ce ne aperi de orice strâmbătate; 

Bucură-te, cel ce alungi de la noi orice răutate; 

Bucură-te, cel ce lui Hristos te rogi pentru toți; 

Bucură-te, cel ce mijloceşti pentru cei vii şi pentru cei morţi; 
Bucură-te, Sfinte Efrem, părinte fericite! 


Condacul 12 

Din destul reverşi daruri şi belşug de bucurie dumnezeiască, părinte, iar racla cu 
sfintele tale moaşte veseleşte sufletele noastre şi ne sfinţeşte trupurile, nouă, celor 
ce îndrăznim să grăim Preasfintei Treimi: Aliluia! 


Icosul 12 

Lăudându-ţi în cântări nevoinţele, părinte, slăvim darul de care te-ai învrednicit şi 
apropiindu-ne de sfintele tale moaşte, îți cerem să ne dai ocrotirea ta până la sfâr- 
şitul vieţii noastre pământeşti, ca pururea să-ţi aducem această cântare: 

Bucură-te, cel de o cinstire cu toţi cuvioşii; 

Bucură-te, cel ce te numeri dimpreună cu mucenicii; 

Bucură-te, părtaş al cununilor netrecătoare; 

Bucură-te, cel plin de lumina întreitului Soare; 

Bucură-te, laudă de mult preţ pentru sfânta ta mănăstire; 

Bucură-te, întărire nou arătată a Bisericii, vrednică de cinstire; 

Bucură-te, cel ce mulţimi de credincioşi ai umplut de veselie; 

Bucură-te, cel ce înalți sufletele, întărindu-le în curăţie; 

Bucură-te, cel ce ne dezrobești de grijile pierzătoare; 

Bucură-te, cel ce ne scoţi din patimile cele stricătoare; 

Bucură-te, cel ce către Hristos eşti mijlocitor fierbinte; 

Bucură-te, cel ce ne izbăveşti din necazuri cumplite; 

Bucură-te, Sfinte Efrem, părinte fericite! 


Condacul 13 

O, de trei ori fericite părinte, cuvioase mucenice Efrem, împreună locuitorule cu 
Sfinţii cei de demult, roagă-te lui Hristos, dimpreună cu ei, ca să ne izbăvească din 
toate necazurile, făcându-ne părtaşi vieţii celei veşnice, pe noi, cei ce-l strigăm lui 
Dumnezeu: Aliluia! 


Acest Condac se zice de trei ori, după care se citeşte iarăşi Icosul 1. 


Icosul 1 

Ca un înger trimis din cer, ne-ai arătat nouă harul dumnezeiescului Duh, prin care 
veseleşti pe toţi credincioşii, mare mucenice Efrem. Pentru aceasta, fericindu-te, 
strigăm ţie unele ca acestea: 

Bucură-te, cel ce odinioară lupta cea bună ai purtat; 

Bucură-te, cel ce de curând ni te-ai arătat; 

Bucură-te, cel ce ne dăruieşti nouă veselie; 

Bucură-te, cel ce ne pricinuieşti cerească bucurie; 

Bucură-te, stea nouă a Bisericii lui Hristos Dumnezeu; 

Bucură-te, sabie cu două tăişuri împotriva năvălirii celui rău; 

Bucură-te, cel ce, întru nevoinţă, în chip cuvios te-ai purtat; 

Bucură-te, cel ce, prin pătimiri după lege, te-ai încununat; 

Bucură-te, întărire nouă a credinţei; 

Bucură-te, rană şi surpare a necredinţei; 

Bucură-te, cel prin care se întăresc cei evlavioşi; 

Bucură-te, cel prin care se căiesc cei necredincioşi; 

Bucură-te, Sfinte Efrem, părinte fericite! 


Apoi se cântă Condacul 1, în timpul căruia preotul cădeşte. 


Condacul 1 

Ca o stea nou arătată ne-ai răsărit, prin arătarea cinstitelor tale moaşte, părinte şi 
tuturor străluceşti cu razele minunilor. Deci, împlineşte totdeauna cererile celor ca- 
re se apropie de tine cu credinţă, cuvioase, şi strigă ţie: Bucură-te, Sfinte Efrem, 
părinte fericite! 


După citirea Acatistului, rostim rugăciunea: Cuvine-se, cu adevărat, să te fericim 
pe tine, Născătoare de Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi mai Slâvită, fără 
de asemănare, decât Serafimii, care, fără stricăciune, pe Dumnezeu-Cuvântul ai 
născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rosteşte Ectenia întreită, după care face otpustul mic.] 
În lipsa preotului, după rugăciunea câtre Maica Domnului, zicem: Pentru rugăciu- 
nile Sfinţilor părinţilor noştri, Doamne Iisuse Hristoase, Dumnezeul nostru, milu- 


ieşte-ne pe noi. Amin. 


Viaţa Sfântului cuvios mucenic Efrem cel nou 
(5 mai) 

Sfântul mare mucenic Efrem s-a născut la 14 septembrie 1384, în ziua praznicului 
Înălţării Sfintei Cruci, în cetatea Trikala din Grecia, primind la botez numele de 
Constantin. Rămânând orfan de tată încă de mic, a rămas în grija mamei sale, dim - 
preună cu cei şapte fraţi ai săi. 


În vremea aceea, otomanii cuceriseră regiunea şi luau copii şi tineri până în 20 de 
ani, înrolându-i în oastea ienicerilor și silindu-i să renunţe la credinţa lor şi să 
îmbrăţişeze credinţa mahomedană. De aceea, la vârsta de 14 ani, cu binecuvântarea 
mamei sale, a intrat vieţuitor la Mănăstirea Buna Vestire, zidită pe locul numit 
Muntele neprihăniţilor, de lângă localitatea Nea Makri. 


La tunderea în monahism, tânărul a primit numele Efrem. In această mănăstire s-a 
nevoit a urma lui Hristos mai bine de 27 de ani prin vieţuire curată, blândeţe şi 
smerenie şi a primit marele dar al preoţiei. 


In anul 1416 otomanii au ocupat şi regiunea Atica, unde se afla mănăstirea în care 
vieţuia sfântul. 


În anul 1424, atacând mănăstirea, otomanii au tăiat capetele tuturor călugărilor, 
Sfântul Efrem cel nou scăpând nevătămat, deoarece se afla într-o peşteră în care 
obişnuia să se nevoiască. În anul următor, păgânii au atacat din nou mănăstirea, 
prinzându-l și pe Sfântul Efrem. 


În ziua de 14 septembrie 1425, când sfântul împlinea 41 de ani, a fost luat rob. 
Vreme de opt luni și jumătate a fost supus la chinuri groaznice chiar în curtea mă- 
năstirii sale pentru a se lepăda de credinţa sa. 


Păgânii, văzând că Sfântul Efrem rabdă cu bărbăţie chinurile, l-au țintuit cu piroa- 
ne de un dud, l-au spânzurat cu capul în jos, i-au străpuns trupul cu piroane de fier 
şi, în cele din urmă, i-au înfipt în pântece un lemn aprins. 


Sfântul Efrem s-a mutat la Domnul în ziua de 5 mai, în vârstă fiind de 42 de ani. 
Bătaia și tortura zilnică nu l-au făcut să renunţe la Hristos şi să devină musulman. 
După moartea sa, mănăstirea a rămas pustie vreme de 500 de ani şi uitarea s-a 
aşternut peste mucenicia sfântului. 


În anul 1945, mănăstirea a fost redeschisă prin venirea monahiei Macaria, care şi-a 
ridicat o chilie între ruine și a reparat biserica. Atunci Sfântul Efrem a început să se 
arate în vedenie şi aievea, atât monahiei Macaria, cât şi altor credincioşi, desco- 
perindu-le viaţa sa, chipul pătimirii şi locul unde se află moaştele sale. 

În urma acestor arătări, la 3 ianuarie 1950 au fost descoperite cinstitele sale moaşte 
îmbrăcate în haina monahală care rămăsese nestricată. De atunci în lumea întreagă 
s-au făcut nenumărate minuni prin mijlocirea sa, Sfântul Efrem cel nou fiind cu- 
noscut drept grabnic ajutător şi vindecător de boli. 


Trecerea sa în rândul Sfinţilor s-a făcut la data de 2 martie 2011, de către Patriarhia 
Ecumenică a Constantinopolului, în urma cererii Bisericii Ortodoxe a Greciei, rân- 
duindu-i-se ca dată de prăznuire ziua de 5 mai. 


Fragmente din moaștele Sfântului cuvios mucenic Efrem cel nou se află la mănă- 
stirea Radu-Vodă din Bucureşti şi la Reşedinţa Patriarhală. 


Pentru rugăciunile marelui mucenic Efrem, Hristoase Dumnezeule, miluieşte-ne pe 
Nol. Amin. 


[Extras din: Viaţa, acatistul şi paraclisul Sfântului cuvios mucenic Efrem cel 
nou (5 mai)] 

„Ca un soare ai strălucit în Bi- 
serica lui Hristos, nevoindu-te în 
viaţă sihăstrească și prin răbdare 
ai primit cununa muceniciei, Sfin- 
te Cuvioase Părinte Efrem. Pentru 
aceasta ai făcut ca dumnezeies- 
cul har să se reverse neîncetat 
peste cei ce cu evlavie strigă: Sla- 
vă Celui ce ţi-a dat ţie putere! Sla- 
vă Celui ce te-a arătat făcător de 
minuni! Slavă Celui ce dăruiește 
prin tine tămăduiri! 

